b'\n_START_ARTICLE_\nPabilsagas\n_START_PARAGRAPH_\nPabilsagas \xe2\x80\x93 dievyb\xc4\x97 Mesopotamijos mitologijoje. T\xc4\x97vas \xe2\x80\x93 dievas Enlilis, sutuoktin\xc4\x97 \xe2\x80\x93 Isino miesto glob\xc4\x97ja Ninisina. \xc5\xbdinios apie Pabilsag\xc4\x85 siekia ankstyv\xc4\x85j\xc4\xaf dinastin\xc4\xaf laikotarp\xc4\xaf (nuo 2600 m. pr. m. e.). \xc5\xa0ios dievyb\xc4\x97s funkcijos n\xc4\x97ra ai\xc5\xa1kios. Nuo Senosios Babilonijos karalyst\xc4\x97s laikotarpio tapatintas su Ninurta (Ningirsu). Gali b\xc5\xabti, kad su jais imtas identifikuoti ir gerokai anks\xc4\x8diau. Ankstyvojo dinastinio laikotarpio \xc4\xafra\xc5\xa1e i\xc5\xa1 Laga\xc5\xa1o \xc4\xafvardijamas Enlilio kariu. \xc5\xa0iuo epitetu da\xc5\xbenai buvo \xc4\xafvardijamas ir Ningirsu._NEWLINE_Pabilsago kulto centrai buvo Nip\xc5\xabre ir Isine. Yra i\xc5\xa1likusi \xc5\xa1umer\xc5\xb3 poema, apra\xc5\xa1anti Pabilsago kelion\xc4\x99 \xc4\xaf Nip\xc5\xabr\xc4\x85. Buvo siejamas ir su Larago miestu \xe2\x80\x93 vienu i\xc5\xa1 miest\xc5\xb3, kuriuose, kaip teigiama \xc5\xa0umero karali\xc5\xb3 s\xc4\x85ra\xc5\xa1e, karaliav\xc4\x99 prie\xc5\xa1tvaniniai valdovai. Archeologini\xc5\xb3 duomen\xc5\xb3 apie \xc5\xa1\xc4\xaf miest\xc4\x85 n\xc4\x97ra._NEWLINE_Helenizmo laikais vaizduotas kaip kentauras, kai kada su skorpiono uodega. Buvo sutapatintas su \xc5\xa0aulio \xc5\xbevaig\xc5\xbedynu.'